Kaarel Aluoja

Kaarel Aluoja (sündinud 3. mail 1958) on eesti haridus- ja kultuuritegelane.

Haridus
Kaarel Aluoja on lõpetanud 1976. aastal Jõgeva Keskkooli. Õppinud Tartu Riiklikus Ülikoolis kursuse jagu matemaatikat, läks ta üle bioloogia-geograafiateaduskonda ning lõpetas ülikooli 1981. aastal botaaniku-ökoloogi kvalifikatsiooniga.Arnika Tegelmann. Loodusega sina peal olles mõistad ka inimesi Järva Teataja, 11.02.2006. Diplomitöö: "Hariliku kuuse (Picea abies Karst.) radiaalse juurdekasvu jaotumise seaduspärasustest". Aastatel 1986–1990 õppis ta TRÜ-s psühholoogiat.Arnika Tegelmann. Loodusega sina peal olles mõistad ka inimesi Järva Teataja, 11.02.2006.

Töö ja looming
Kõrgharitud spetsialistina suunati Aluoja tööle Türi Keskkooli, kus töötas bioloogia- ja keemiaõpetajana (1981–1985); seal alustas ta ka elukestvat tegutsemist loodusgiidi ja matkajuhina. Seejärel töötas ta Paide rajooni RSN TK haridusosakonnas koolide inspektorina (1985–1986), juhtis Eesti Õpilasmaleva Paide piirkonda (1986–1991) ja oli Türi linnavalitsuse humanitaarnõunik (1991–1998). 

Aastatel 1998–2003 töötas ta ajalehe Järva Teataja toimetuses, algul peatoimetajana ja siis arvamustoimetajana; ajakirjanduslikku kaastööd on ta teinud muudelegi meediaväljaannetele kokku palju aastakümneid. Järgnes töö Sargvere Põhikooli direktorina (2003–2005).Arnika Tegelmann. Loodusega sina peal olles mõistad ka inimesi Järva Teataja, 11.02.2006.

Aastatel 2005–2025 töötas Kaarel Aluoja Laupa Põhikooli direktorina.Maarit Nõmm. Tunnustatud maakoolile hakatakse uut direktorit otsima Järva Teataja, 02.05.2025. See Laupa mõisas asuv kool pälvis tema juhtimise ajal 2008. aastal Eesti kauneima kooli auhinnaPresident andis Laupa põhikoolile üle kaunima kooli tiitli ERR Uudised, 27.05.2009. ja 2020. aastal ka "Rohelise lipu" märgise.Türi valla aukodanik 2021 on Kaarel Aluoja Türi valla koduleht. 23.09.2021.

Ta on Türi vallavolikogu liige, juhtinud seltsitegevuse ja maaelu komisjoni. 

Tegevus koduloo uurija ja talletajana
Alates 1990. aastatest on ta põhjalikult uurinud kodukandi ajalugu. Aastatel 2002–2019 avaldas ta ajalehes Järva Teataja artikleid rohkem kui poolesaja Kesk-Eestiga seotud perekonna traagilistest elulugudest ja okupantide koletegudest. Tema 2019. aastal raamatuna ilmunud küüdituslugude kogumikku "Ära. 34 Järvamaa pere Siberi-tee" on peetud sedavõrd kaalukaks teoseks, et selle koostaja ja autorina pälvis Kaarel Aluoja Valgetähe IV klassi teenetemärgi.Merle Rüütel. Just tema on Järvamaa 2020.aasta kultuuripärl. Türi valla koduleht, 10.12.2020.

Oma uurimistöö põhjal on ta Türi kihelkonnaperioodi ajaloost koostanud mahuka koguteose "Türi : kilde kihelkonna ja linna arengust", mille esikraamat ilmus 1996. aastal ja 2023. aastal nägi trükivalgust juba üheksas raamat. Sarja kümnes raamat peaks ilmuma Türi linna 100. aastapäevaks 2026. aastal.Silja Felt. Missioonitundega mees | Koolijuhist koduloolasel on linna 100. juubeliks ette näidata iga kümne aasta kohta üks Türi kihelkonna ajalooraamat Kesk-Eesti Tre Raadio, 03.11.2024. 2022. aastal pani ta aluse fotoraamatute sarjale ("Türi linna lood sõnas ja pildis" ning "Türi valla lood sõnas ja pildis"), lisaks on ta koostanud ja trükki toimetanud veel mitu eraldi raamatut Järvamaa ajaloost ja inimestest.

Aluoja lööb kaasa ka Järvamaa Muuseumi Sõprade Seltsi ja Ajakeskuse Wittenstein korraldatud üritustel, näiteks juhtides kirjandusretki "Kirjanduslik Järvamaa".Seekordne kirjanduslik retk viib Türile Järva Teataja, 06.11.2025.

Teoseid
 Kaarel Aluoja. Loodusega sina peal : retki Süda-Eestisse. Saara Kirjastus, 2005. 111+1 lk
 Kaarel Aluoja, Piret Rammo. Lähe : Laupa mõisakooli lugu. Toimetanud Kaarel Aluoja. Saarakiri, 2007. 360 lk 
 Ära. 34 Järvamaa pere Siberi-tee. Koostanud Kaarel Aluoja. Ajakeskus Wittenstein / Järvamaa Muuseum, 2019. 335 lk
 Türi : kilde kihelkonna ja linna arengust. / IX osa / K. Aluoja [ja veel 15]; nüüdisaegsed fotod: Kaarel Aluoja, Ülo Ormus; koostanud Kaarel Aluoja. MTÜ Järvamaa Muuseumi Sõprade Selts, 2023. 224 lk

Tunnustus
 2005 – Järvamaa kultuuripreemia – KultuurihoidjaJärvamaa kultuuripreemiad 1992–2010 Järvamaa kultuurihiis. Järvamaa Omavalitsuste Liit 2010.
 2011 – Türi valla kuldmärk
 2016 – Järvamaa teenetemedal
 2020 – Valgetähe IV klassi teenetemärk
 2020 – Eesti Kultuurkapitali Järvamaa ekspertgrupi aastapreemia – Kultuuripärl (Järvamaa ajaloo, kultuuri ning pärandväärtuste talletamise eest)
 2020 – Vabaduse Tammepärja aumärkGalerii | Eesti vabaduse eest võidelnuid pärjati Vabaduse Tammepärja aumärkidega Õhtuleht.ee, 31.08.2020.
 2021 – Türi valla aukodanik + vapimärkTüri valla aukodanik 2021 on Kaarel Aluoja Türi valla koduleht. 23.09.2021.
 2024 – Järvamaa vapimärkTiit Reinberg. Järvamaa vapimärgi pälvib Kaarel Aluoja Järva Teataja, 14.02.2024.

Isiklikku
Tal on abielust Laine Aluojaga (abikaasa on Türil matemaatika- ja informaatikaõpetaja) kaks täiskasvanud poega.Madli Leikop. Kui tehnoloogiast saab eluviis E-õppe Uudiskiri. 07.04.2014.

Ta on laulnud Türi EPT kammerkooris ja tantsinud aastate jooksul mitmes rahvatantsurühmas.Järvamaa kultuuripreemiad 1992–2010 Järvamaa kultuurihiis. Järvamaa Omavalitsuste Liit 2010.

Viited

Välislingid
 Valik Kaarel Aluoja kirjutatud artikleid Postimees / Järva Teataja. Vaadatud 9. novembril 2025
 Silja Felt. Missioonitundega mees | Koolijuhist koduloolasel on linna 100. juubeliks ette näidata iga kümne aasta kohta üks Türi kihelkonna ajalooraamat Kesk-Eesti Tre Raadio, 3. november 2024

Kategooria:Eesti koolijuhid
Kategooria:Eesti pedagoogid
Kategooria:Tartu Ülikooli bioloogia-geograafiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1958